Byrettens afgørelse vedrørende godkendelse af skønstemaer, udmeldelse af syns- og skønsmand samt fremlæggelse af bilag
Ret: Retten i Lyngby (1. instans)
Faggruppe: Civilsag — Boligretssag småsag
Sagsemner: Retspleje og civilproces;

---ooOoo---

Den 23. maj 2011 kl. 10:30 blev boligretten sat på Tingstedet af Dommer.

Der blev foretaget i offentligt retsmøde
sag nr. BS 150-2876/2010:

Sagsøger
Adresse 1
By 1
mod
Sagsøgte
Adresse 2
By 2

Retten afholdt telefonmøde med sagsøgers advokat Anders Lindqvist og
sagsøgte.



Sagens akter var til stede.

Sagen drøftedes, herunder særligt sagsøgtes supplerende skønstema. Sagsø-
gers advokat anførte, at spørgsmålene efter hans opfattelse ikke er relevante,
men af hensyn til sagens fremme, ville han ikke protestere mod spørgsmåle-
ne. Dog findes sagsøgte at skulle stille sikkerhed for omkostningerne i for-
bindelse med disse spørgsmål.

Retten godkendte herefter skønstemaerne og bestemte, at sagsøgte forløbigt
skal betale den del af omkostningerne, der relaterer sig til sagsøgtes
spørgsmål, jf. retsplejelovens § 311, stk. 2, og betingede iværksættelsen af
syns- og skønsforretningen vedrørende disse spørgmål af, at sagsøgte senest
den 6. juni 2011 stiller sikkerhed for omkostningerne. Retten fastsatte
skønsmæssigt udgifterne til syns- og skønsmandens besvarelse af sagsøgtes
spørgsmål til 12.000,00 kr. med tillæg af moms.

Sagsøger fremsatte et forligsforslag uden præjudice, hvorefter sagsøgte be-
holder det resterende depositum på 22.800,00 kr. Der var enighed om, at
sagsøgte senest samme dato - 6. juni 2011 - meddeler retten og sagsøgers
advokat, om forligsforslaget tiltrædes.

Fremlæggelse af sagens bilag B og P blev drøftet, og parterne accepterede
rettens tilkendegivelse, hvorefter bilag B fremlægges og bilag P udgår af sa-
gen.

Endelig var der enighed om, at den udpegede syns- og skønsmand, Maler-
mester Person, udmeldes som skønsmand.

Sagen udsat.

Retten hævet.

Dommer

---ooOoo---